open-index/open-wikipedia-markdown huggingface dataset:
Дымітрыс Сальпінгідыс

**Дымітрыс Салпінгідыс** (; нар. , Фесалонікі, Грэцыя) — грэчаскі футбаліст, нападнік нацыянальнай зборнай Грэцыі.

## Кар’ера 
### ПАОК 
Прафесійную кар’еру пачаў у 1999 годзе ў клубе ПАОК, за які хваляваўся з дзяцінства. У тым жа годзе, для раскрыцця патэнцыялу і набору вопыту, малады Дымітрыс быў аддадзены клубам у арэнду ў каманду «Ларыса», а пазней, у 2000 годзе, гэтак жа на правах арэнды, перайшоў у клуб «Кавала» з аднайменнага грэчаскага горада. У 2002 годзе вярнуўся ў родны ПАОК, у якім гуляў да 2006 года, забіўшы 55 мячоў і стаўшы ў апошнім для сябе сезоне ў складзе гэтага клуба лепшым бамбардзірам чэмпіянату Грэцыі.

### «Панатынаікос» 
16 жніўня 2006 года перайшоў у «Панатынаікос», а ПАОК за яго трансфер не толькі атрымаў 1,8 млн еўра, але яшчэ і дадаткова трох ігракоў, у выніку, агульная сума ўгоды ацэньваецца ў 5 млн еўра. Ужо праз 4 дні пасля пераходу, 20 жніўня, у першым жа матчы ў складзе сталічнага клуба, зрабіў хет-трык, забіўшы тры мячы ў браму клуба «Эгалео».

### Вяртанне ў ПАОК 
Праз чатыры вельмі паспяховых сезоны з «Панатынаікосам» улетку 2010 года Дымітрыс вярнуўся ў ПАОК. 16 чэрвеня 2010 года было афіцыйна абвешчана, што ён падпісаў чатырохгадовы кантракт з клубам, пасля таго, як яго скончыўся тэрмін дзеяння кантракта са сталічным клубам.

## Міжнародныя выступы 
У складзе нацыянальнай зборнай Грэцыі гуляе з 2005 года. Удзельнік чэмпіянату Еўропы 2008 года. У лістападзе 2009 года Салпінгідыс забіў адзіны гол у двух стыкавых матчах са зборнай Украіны за права выхаду на чэмпіянат свету 2010 года, дзякуючы чаму зборная Грэцыі ў другі раз у сваёй гісторыі прабілася на чэмпіянат свету.

## Дасягненні 
**ПАОК**
* Уладальнік Кубка Грэцыі: 2004

**Панатынаікос**
* Чэмпіён Грэцыі: 2010
* Уладальнік Кубка Грэцыі: 2010

## Крыніцы 
## Спасылкі 
* Профіль на сайце transfermarkt.de
* Профіль на сайце sports.ru

Катэгорыя:Асобы
Катэгорыя:Футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК ПАОК
Катэгорыя:Ігракі ФК Ларыса
Катэгорыя:Ігракі ФК Кавала
Катэгорыя:Ігракі ФК Панатынаікос
Ёргас Карагуніс

**Ёргас Карагуніс** (; нар. , Піргас, Грэцыя) — былы грэчаскі футбаліст, паўабаронца. Апошнім клубам іграка быў англійскі «Фулхэм». Раней выступаў за нацыянальную зборную Грэцыі, правёўшы за каманду 139 матчаў. Ён больш за ўсё вядомы, як аўтар першага голу чэмпіянату Еўропы 2004 года, які дапамог камандзе перамагчы ў першым матчы на турніры, у якім грэкі нечакана сталі чэмпіёнам.

Яго стыль гульні ў спалучэнні з адносна невялікім ростам набылі яму параўнанне з былой зоркай грэчаскага футболу Міміса Дамазаса.

## Кар’ера 
### Клубная 
Улетку 1995 года, Карагуніс далучыўся да «Панатынаікоса» ва ўзросце 18 гадоў, але было адпраўлены на два гады ў клуб «Апалон» Смірніс, дзе ён стаў сталым бамбардзірам на працягу двух сезонаў. Акрамя «Панатынаікоса» за сваю кар’еру выступаў за італьянскі «Інтэрнацыянале» і партугальскую «Бенфіку».

### Міжнародная 
Карагуніс дэбютаваў у складзе нацыянальнай зборнай Грэцыі ў матчы супраць зборнай Сальвадора ў 1999 годзе.

## Дасягненні 
### Клубныя 
**«Панатынаікос»**:
* Чэмпіён Грэцыі: 1996, 2010
* Уладальнік Кубка Грэцыі: 2010

**«Інтэрнацыянале»**:
* Уладальнік Кубка Італіі: 2005

### Міжнародныя 
**Грэцыя**:
* Чэмпіён Еўропы: 2004

## Крыніцы 
## Спасылкі 
* Профіль на сайце transfermarkt.co.uk
* Профіль на сайце weltfussball.de

Катэгорыя:Асобы
Катэгорыя:Нарадзіліся ў Піргасе
Катэгорыя:Футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК Панатынаікос
Катэгорыя:Ігракі ФК Інтэрнацыянале Мілан
Катэгорыя:Ігракі ФК Бенфіка Лісабон
Катэгорыя:Ігракі ФК Фулхэм
Яніс Маніятыс

**Я́ніс Манія́тыс** (; нар. 12 кастрычніка 1986, Лівадыя, Грэцыя) — былы грэчаскі футбаліст, абаронца. Мае на сваім рахунку матчы ў складзе нацыянальнай зборнай Грэцыі.

## Кар’ера 
### Клубная 
Выхаванец футбольнай школы грэчаскага клуба «Паніёніёс», у складзе якога згуляў 7 сезонаў. Вялікую частку часу выступаў у асноўным складзе клуба. Ён прыцягнуў увагу грэчаскіх клубаў-грандаў, як АЕК, «Алімпіякос», «Панатынаікос». Аднак 22 чэрвеня 2009 года Яніс скончыў спекуляцыі на конт сваёй будучыні, падпісаўшы новы 4-гадовы кантракт з «Паніёніёсам». Аднак у 2011 годзе перайшоў у склад «Алімпіякосу», у складзе якога заваяваў тытул чэмпіёна Грэцыі.

### Міжнародная 
На працягу сезона 2006—2007 гадоў прыцягваўся ў моладзевую зборную Грэцыі, у складзе якой згуляў 14 афіцыйных сустрэч і забіў 1 гол. У нацыянальнай зборнай Грэцыі гуляе з 2010 года, правёў 7 матчаў. Першую гульню за зборную правёў 11 жніўня 2010 года супраць зборнай Сербіі.

## Дасягненні 
**«Алімпіякос»**:
* Чэмпіён Грэцыі: 2011, 2012, 2013, 2014, 2015, 2016
* Уладальнік Кубка Грэцыі: 2012, 2013, 2015

**«Стандард»**:
* Уладальнік Кубка Бельгіі: 2016

## Крыніцы 
## Спасылкі 
* Профіль на афіцыйным сайце «Паніёніёсу»
* Профіль на сайце transfermarkt.co.uk
* Профіль на сайце footballdatabase.eu

Катэгорыя:Асобы
Катэгорыя:Футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК Паніёніяс
Катэгорыя:Ігракі ФК Алімпіякос Пірэй
Катэгорыя:Ігракі ФК Стандард Льеж
Катэгорыя:Ігракі ФК Атромітас Афіны
Катэгорыя:Ігракі ФК Аланьяспор
Костас Халькіяс

**Ко́стас Халькія́с** (; нар.  года, Ларыса, Грэцыя) — былы грэчаскі футбаліст. Выступаў у якасці брамніка. Правёў 32 сустрэчы ў складзе нацыянальнай зборнай Грэцыі.

## Кар’ера 
### Клубная 
Прафесійную кар’еру пачаў у 1995 годзе ў афінскім клубе «Панатынаікос», у 1996 годзе перайшоў у склад клуба «Апалон» з Смірні. У 1998 годзе Костас вярнуўся ў склад «Панатынаікоса», затым з 2001 года адгуляў два сезоны ў клубе «Іракліс», пасля чаго ў 2003 годзе зноў вярнуўся ў «Панатынаікос». У 2005 годзе згуляў 5 матчаў за «Портсмут», а ў 2006 годзе пераехаў у Іспанію ў клуб «Рэал» Мурсія, за які, аднак, не згуляў ніводнага матча. Улетку таго жа 2006 года перайшоў у «Арыс», а 28 мая 2008 года заключыў двухгадовы кантракт з клубам ПАОК, за які і працягваў гуляць да сканчэння кар’еры.

### Міжнародная 
З 2002 года гуляў у складзе нацыянальнай зборнай Грэцыі, разам з ёй станавіўся чэмпіёнам Еўропы 2004 года. На чэмпіянаце Еўропы 2012 года з'яўляўся самым старых іграком сярод усіх заяўленых каманд.

## Дасягненні 
### Клубныя 
**«Панатынаікос»**:
* Чэмпіён Грэцыі: 2004
* Уладальнік Кубка Грэцыі: 2004

### Міжнародныя 
**Грэцыя**:
* Чэмпіён Еўропы: 2004

## Крыніцы 
## Спасылкі 
* Статыстыка на сайце National Football Teams
* Профіль на сайце weltfussball.de
* Профіль на сайце transfermarkt.co.uk

Катэгорыя:Асобы
Катэгорыя:Футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК Панатынаікос
Катэгорыя:Ігракі ФК Іракліс
Катэгорыя:Ігракі ФК Портсмут
Катэгорыя:Ігракі ФК Арыс Салонікі
Катэгорыя:Ігракі ФК ПАОК Фесалонікі
Хасэ Халебас

**Іосіф «Хасэ» Хале́бас** (, ; нар. , , Германія) — колішні грэчаскі футбаліст уругвайскага паходжання, абаронца. Былы ігрок нацыянальнай зборнай Грэцыі.

## Кар’ера 
### Раннія гады 
Хасэ з'яўляецца ўраджэнцам нямецкага горада Ашафенбург, ён навучаўся футболу ў школах аматарскіх клубаў Германіі. У 2002 годзе быў прыняты ў акадэмію «Мюнхена-1860», выступаў у асноўным і рэзервовым складах каманды не толькі на пазіцыі левага абаронцы, але і нават на пазіцыі нападніка.

### «Алімпіякос» 
Эвальд Лінен, настаўнік Халебаса, перайшоў разам са сваім выхаванцам у грэчаскі «Алімпіякос» у 2010 годзе пасля разрыву кантракту з «Мюнхенам-1860». За Халебаса грэкі заплацілі паўмільёну еўра плюс 200 тысяч еўра авансу. Ігрок падпісаў кантракт з клубам на тры гады, абавязваючыся атрымліваць штогод не менш за 200 тысяч еўра з надбаўкай у памеры 20%. Дэбют прыйшоўся ў матчы супраць албанскага клуба «Беса» ў Лізе Еўропы, які скончыўся перамогай грэкаў з лікам 5:0.

### «Рома» 
30 жніўня 2014 года Халебас афіцыйна стаў іграком «Ромы», якая выклала за футбаліста 1 млн еўра і магчымую суму ў 500 тысяч еўра як бонусы. Хасэ падпісаў з камандай кантракт на 3 гады.

## Міжнародная кар’ера 
Атрымаўшы грамадзянства Грэцыі ў 2010 годзе, Халебас стаў кандыдатам у зборную гэтай краіны па футболе. Трэнер Фернанду Сантуш выклікаў іграка на матчы супраць зборных Расіі і Румыніі, і Хасэ дэбютаваў 11 лістапада 2011 года ў матчы супраць зборнай Расіі, які скончыўся з лікам 1:1.

## Дасягненні 
**«Алімпіякос»**:
* Чэмпіён Грэцыі: 2011, 2012, 2013, 2014, 2021
* Уладальнік Кубка Грэцыі: 2012, 2013

## Сям’я 
Бацька Халебаса з'яўляецца этнічным грэкам, маці — ўругвайка.

## Крыніцы 
## Спасылкі 
* Профіль на афіцыйным сайце «Мюнхен-1860»
* Профіль на сайце fussballdaten.de

Катэгорыя:Нарадзіліся ў Ашафенбургу
Катэгорыя:футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК Вікторыя Каль
Катэгорыя:Ігракі ФК Мюнхен 1860
Катэгорыя:Ігракі ФК Алімпіякос Пірэй
Катэгорыя:Ігракі ФК Рома
Катэгорыя:Ігракі ФК Уотфард
Катэгорыя:Ігракі ФК Баварыя Альцэнаў
Васіліс Тарасідыс

**Васіліс Тарасідыс** (; нар. , Ксанты, Грэцыя) — былы грэчаскі футбаліст, абаронца. Ігрок нацыянальнай зборнай Грэцыі.

## Кар’ера 
### Клубная 
Прафесійную кар’еру распачаў у 2002 годзе ў родным горадзе ў клубе «Ксанты». У студзені 2007 года перайшоў у «Алімпіякос», і амаль адразу, 21 студзеня, забіў свой  першы гол у складзе «Алімпіякоса» ў матчы супраць клуба ПАОК 21 студзеня 2007 года.

### Міжнародная 
З 2007 года гуляе ў складзе нацыянальнай зборнай Грэцыі.

## Дасягненні 
**«Алімпіякос»**:
* Чэмпіён Грэцыі: 2007, 2008, 2009, 2011, 2012, 2020
* Уладальнік Кубка Грэцыі: 2008, 2009, 2012, 2020
* Уладальнік Суперкубка Грэцыі: 2007

## Крыніцы 
## Спасылкі 
* Статыстыка на сайце National Football Teams
* Профіль на сайце transfermarkt.de

Катэгорыя:Асобы
Катэгорыя:Футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК Ксанты
Катэгорыя:Ігракі ФК Алімпіякос Пірэй
Катэгорыя:Ігракі ФК Рома
Катэгорыя:Ігракі ФК Балоння
Яніс Фетфацыдыс

**Я́ніс Фетфацы́дыс** (; нар. , Драма, Грэцыя) — грэчаскі футбаліст, атакуючы паўабаронца клуба «Арыс» і нацыянальнай зборнай Грэцыі.

## Кар’ера 
Фетфацыдыс дэбютаваў за пірэйскі «Алімпіякос» у грэчаскім чэмпіянаце ў сезоне 2009—2010 гадоў 31 кастрычніка 2009 года ў матчы супраць каманды «Атромітас», які скончыўся перамогай пірэйцаў. 4 лістапада таго ж года Яніс згуляў за «Алімпіякос» і ў Лізе чэмпіёнаў супраць каманды «Стандард» (Льеж), замяніўшы на 39-й хвіліне гульні Лучана Галеці.

У пачатку верасня 2010 года Яніс падоўжыў свой кантракт з клубам да 2015 года з павышэннем заработнай платы і коштам выкупу кантракту ў 12,5 млн еўра.

### Міжнародная 
За нацыянальную зборную Грэцыі дэбютаваў у матчы адборачнага раўнду да чэмпіянату Еўропы 2012 года супраць зборнай Латвіі 8 кастрычніка 2010 года, змяніўшы на 82-й хвіліне Сатырыса Нініса.

## Дасягненні 
**«Алімпіякос»**:
* Чэмпіён Грэцыі: 2011, 2012, 2013
* Уладальнік Кубка Грэцыі: 2012, 2013

**«Аль-Аглі»**:
* Чэмпіён Саудаўскай Аравіі: 2016
* Уладальнік Кубка караля Саудаўскай Аравіі: 2016
* Уладальнік Суперкубка Саудаўскай Аравіі: 2016

## Крыніцы 
## Спасылкі 
* Профіль на афіцыйным сайце «Алімпіякосу»
* 

Катэгорыя:Асобы
Катэгорыя:Футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК Алімпіякос Пірэй
Катэгорыя:Ігракі ФК Джэноа
Катэгорыя:Ігракі ФК К’ева
Катэгорыя:Ігракі ФК Аль-Аглі Джыда
Катэгорыя:Ігракі ФК Арыс Салонікі
Катэгорыя:Ігракі ФК Эль-Хаўр
Катэгорыя:Ігракі ФК Аль-Сайлія
Катэгорыя:Ігракі ФК СПАЛ
Катэгорыя:Ігракі ФК АПОЭЛ
Канстантынас Кацураніс

**Канстантынас Кацураніс** (; нар.  года, Патры, Грэцыя) — грэчаскі футбаліст, паўабаронца нацыянальнай зборнай Грэцыі.

## Кар’ера 
### «Панахаікі» 
У сезоне 1996—1997 гадоў ва ўзросце 17 гадоў Кацураніс дэбютаваў у грэчаскім чэмпіянаце ў клубе «Панахаікі» са свайго роднага горада Патры. У гэтай камандзе ён правёў шэсць гадоў, і пачынаючы з трэцяга па ліку сезону быў іграком асноўнага складу.

### АЕК 
Калі яго кантракт з «Панахаікі» мінуў, Кацураніс вырашыў, што прыйшоў час перабрацца ў больш прэстыжны клуб. Ён пачаў перамовы аб пераходзе ў «Панатынаікос». Аднак партугальскі трэнер клуба Фернанду Сантуш, яго будучы трэнер у АЕКу і «Бенфіцы», а ў той час працаваў у «Панатынаікосе», палічыў за лепшае заключыць кантракт са сваім суайчыннікам Карлушам Шаінью, знаёмым трэнеру па ранейшай працы ў «Порту», трансфер Кацураніса ў гэты клуб быў сарваны. Затым да футбалісту праявіў цікавасць іншы грэчаскі гранд — «Алімпіякос». Перамовы з віцэ-прэзідэнтам клуба Георгіёсам Люварысам набліжаліся да паспяховага завяршэння, калі Люварыс папрасіў Кацураніса адкласці прыняцце канчатковага рашэння да вяртання з дзелавой паездкі ў ЗША прэзідэнта клуба Сакратыса Кокаліса. Сітуацыяй скарыстаўся тагачасны прэзідэнт афінскага АЕКа Хрысастомас Псаміядыс і пераканаў паўабаронцу падпісаць трохгадовы кантракт з АЕКам.

Выходзячы спачатку на замену, Кацураніс паказваў уражальную гульню і неўзабаве стаў важнай часткай свайго новага клуба. Ён працягваў прагрэсаваць і хутка стаў адным з вядучых ігракоў асновы.

### «Бенфіка» 
Кацураніс падпісаў чатырохгадовы кантракт з партугальскім клубам 23 чэрвеня 2006 года. Годам раней у «Бенфіцы» апынуўся іншы грэчаскі футбаліст — Георгіяс Карагуніс. У першым у яго кар’еры дэрбі з «Порту» Кацураніс ударам галавой пасля розыгрышу вуглавага ўдару адкрыў лік сваім забітым мячам, неўзабаве ў адным з матчаў лігі ён забіў другі гол за «Бенфіку». Ён хутка стаў ключавым для каманды іграком, забіў некалькі важных галоў і ў некаторых матчах быў капітанам каманды.

### «Панатынаікос» 
Кацураніс падпісаў чатырохгадовы кантракт з грэчаскім шматгадовым чэмпіёнам «Панатынаікосам», за які хваляваўся з дзяцінства, 1 ліпеня 2009 года.

## Міжнародная кар’ера 
Кацураніс дэбютаваў у нацыянальнай зборнай Грэцыі 20 жніўня 2003 года ў матчы супраць зборнай Швецыі. Свой першы гол за зборную ён правёў у браму каманды Казахстана ў адборачным матчы чэмпіянату свету 2006 года.

## Дасягненні 
### Клубныя 
**«Бенфіка»**
* Уладальнік Кубка партугальскай лігі: 2009

**«Панатынаікос»**
* Чэмпіён Грэцыі: 2010
* Уладальнік Кубка Грэцыі: 2010

### Міжнародныя 
**Грэцыя**
* Чэмпіён Еўропы: 2004

## Крыніцы 
## Спасылкі 
* Профіль на афіцыйным сайце «Бенфікі»
* Профіль на сайце National Football Teams
* Профіль на сайце Weltfussball

Катэгорыя:Асобы
Катэгорыя:футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК АЕК Афіны
Катэгорыя:Ігракі ФК Бенфіка Лісабон
Катэгорыя:Ігракі ФК Панатынаікос
Катэгорыя:Ігракі ФК ПАОК
Катэгорыя:Ігракі ФК Атромітас Афіны
Сакратыс Папастатопулас

**Сакратыс Папастатопулас** (; нар. , Каламата, Грэцыя) — колішні грэчаскі футбаліст, абаронца. Мае на сваім рахунку матчы ў складзе нацыянальнай зборнай Грэцыі.

## Кар’ера 
Пачаў прафесійную кар’еру ў афінскім АЕКу. У камандзе дэбютаваў 26 кастрычніка 2005 года ў матчы на Кубак Грэцыі супраць «Яніны» (3:0), у гэтым матчы Сакратыс забіў гол. У студзені 2006 года быў аддадзены ў шасцімесячную арэнду ў «Нікі Волас». Пасля таго як вярнуўся ў АЕК змагаўся за месца ў аснове. 14 мая 2008 года Папастатопулас вывеў АЕК на дэрбі з «Панатынаікосам» у якасці капітана — стаўшы самым маладым іграком у гісторыі грэчаскага АЕКу, які апранаў капітанскую павязку.

У жніўні 2008 года перайшоў у італьянскі клуб «Джэноа», клуб заплаціў за Сакратыса 4 млн еўра. У камандзе дэбютаваў 27 верасня 2008 года ў матчы супраць «Фіярэнціны» (1:0).

У ліпені 2010 года перайшоў у італьянскі «Мілан», клуб заплаціў за Сакратыса 5 млн €, а таксама ў стан клуба з Фларэнцыі перайшлі Дзігоні і Адуамадзі. У ліпені 2011 года Сакратыс перайшоў у «Вердэр» на правах арэнды, дамова была разлічана на адзін сезон з магчымасцю выкупу правоў футбаліста наступным летам, якой брэменцы і скарысталіся ўлетку 2012 года, выкупіўшы футбаліста.

28 мая 2013 года стаў іграком клуба «Барусія Дортмунд».

## Міжнародная кар’ера 
Упершыню ў нацыянальную зборную Грэцыі быў выкліканы трэнерам Ота Рэгагелем 1 лютага 2008 года. У зборнай дэбютаваў 5 лютага 2008 года ў матчы супраць зборнай Чэхіі. Гуляў за зборную Грэцыі на Еўра-2012.

## Дасягненні 
**«Мілан»**
* Чэмпіён Італіі: 2011

**«Барусія»**
* Уладальнік Кубка Германіі: 2017
* Уладальнік Суперкубка Германіі: 2013, 2014

**«Арсенал»**
* Уладальнік Кубка Англіі: 2020

**«Алімпіякос»**
* Чэмпіён Грэцыі: 2021, 2022

## Крыніцы 
## Спасылкі 
* Профіль на сайце Kicker.de
* Профіль на сайце Weltfussball.de
* Профіль на сайце transfermarkt.de

Катэгорыя:Асобы
Катэгорыя:футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК АЕК Афіны
Катэгорыя:Ігракі ФК Мілан
Катэгорыя:Ігракі ФК Джэноа
Катэгорыя:Ігракі ФК Вердэр
Катэгорыя:Ігракі ФК Барусія Дортмунд
Катэгорыя:Ігракі ФК Арсенал Лондан
Катэгорыя:Ігракі ФК Алімпіякос Пірэй
Катэгорыя:Ігракі ФК Рэал Бетыс
Міхаліс Сіфакіс

**Міхаліс Сіфакіс** (; нар. , , Грэцыя) — былы грэчаскі футбаліст, брамнік. Ігрок нацыянальнай зборнай Грэцыі.

## Кар’ера 
### Клубная 
Міхаліс з'яўляецца выхаванцам клуба «Ацаленіяс». У 1999 годзе перабраўся ў ОФІ, дзе некалькі гадоў гуляў за моладзевую каманду і дубль. У 2002 годзе падпісаў прафесійны кантракт з клубам. У ОФІ Сіфакіс правёў 5 сезонаў, у апошніх трох з іх ён быў асноўным галкіперам.

Перад пачаткам сезона 2007—2008 гадоў Сіфакіс падпісаў кантракт з грандам грэчаскага футболу «Алімпіякосам». Міхаліс выконваў ролю дублёра Антоніса Нікапалідыса і за сезон згуляў толькі ў двух матчах. Разам з камандай з Пірэяў Сіфакіс стаў чэмпіёнам Грэцыі.

Наступным клубам Сіфакіса стаў «Арыс», дзе ён з'яўляўся асноўным брамнікам.

### Міжнародная 
14 кастрычніка 2009 года Міхаліс дэбютаваў у асноўнай зборнай Грэцыі, згуляўшы ў матчы супраць зборнай Ліхтэнштэйна (2:1). У 2010 годзе трэнер зборнай Ота Рэгагель уключыў брамніка на заяўку на чэмпіянат свету, дзе ён выконваў ролю дублёра Александраса Цорваса.

## Дасягненні 
**«Алімпіякос»**:
* Чэмпіён Грэцыі: 2008
* Уладальнік Кубка Грэцыі: 2008
* Уладальнік Суперкубка Грэцыі: 2007

## Крыніцы 
## Спасылкі 
* Афіцыйны сайт
* Статыстыка на сайце National Football Teams
* Профіль на сайце transfermarkt.co.uk

Катэгорыя:Асобы
Катэгорыя:Футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК ОФІ
Катэгорыя:Ігракі ФК Алімпіякос Пірэй
Катэгорыя:Ігракі ФК Арыс Салонікі
Катэгорыя:Ігракі ФК Шарлеруа
Катэгорыя:Ігракі ФК Атромітас Афіны
Катэгорыя:Ігракі ФК Левадыякос
Катэгорыя:Ігракі ФК Кортрэйк
Катэгорыя:Ігракі ФК Самсунспор
Сатырыс Нініс

**Саты́рыс Ні́ніс** (; нар. , Хімара, Албанія) — грэчаскі футбаліст, паўабаронца клуба «Кіфісія». Мае на сваім рахунку матчы ў складзе нацыянальнай зборнай Грэцыі.

## Кар’ера 
### «Панатынаікос» 
Нініс пачаў кар’еру ў футбольнай акадэміі «Панатынаікос». За некалькі гадоў, якія ён правёў там, паўабаронца стаў неад’емнай часткай моладзевага складу клуба. У выніку, 22 снежня 2006 года кіраўніцтва «Панатынаікоса» прапанавала Нінісу 5-гадовы кантракт. Аднак толькі праз два тыдні, 7 студзеня 2007 года, галоўны трэнер грэчаскага клуба Віктар Муньяс уключыў Сатырыса ў стартавы склад клуба на матч з «Эгалеа».

Сезон 2007—2008 гадоў быў азмрочаны траўмамі. У стартавым матчы супраць «Алімпіякоса» Нініс атрымаў траўму і выбыў на 3 месяцы. Ён вярнуўся ў строй у снежні. Рэшту сезону «Панатынаікос» праводзіў без яго. Гэтае рашэнне галоўнага трэнера клуба Жазэ Пезэйру падвергнулася рэзкай крытыцы з боку заўзятараў.

Сезон 2008—2009 гадоў для Сатырыса пачаўся добра. Новы галоўны трэнер клуба Хенк тэн Катэ паказаў сваю веру ў маладога іграка, выпускаючы яго ў кожным матчы ў перадсезонных матчах. 11 жніўня 2008 года Сатырыс  быў абраны віцэ-капітанам клуба, разам з Дымітрысам Салпінгідысам і Жылберту Сілвам. 23 верасня 2008 года Нініс працягнуў кантракт з «Панатынаікосам» яшчэ на 4 гады.

### «Парма» 
У сакавіку 2012 года Нініс падпісаў кантракт з «Пармай».

## Міжнародная кар’ера 
Нініс афіцыйна вызываўся ў зборную Грэцыі трэнерам Ота Рэгагелем 16 мая 2008 года ў гульні супраць зборнай Кіпра 19 мая.

## Дасягненні 
**«Панатынаікос»**:
* Чэмпіён Грэцыі: 2010
* Уладальнік Кубка Грэцыі: 2010

## Крыніцы 
## Спасылкі 
* Профіль на transfermarkt.co.uk
* Стытыстыка на National Football Teams

Катэгорыя:Асобы
Катэгорыя:Футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК Панатынаікос
Катэгорыя:Ігракі ФК Парма
Катэгорыя:Ігракі ФК ПАОК
Катэгорыя:Ігракі ФК Шарлеруа
Катэгорыя:Ігракі ФК Мехелен
Катэгорыя:Ігракі ФК Макабі Петах-Тыква
Катэгорыя:Ігракі ФК Гапаэль Ашкелон
Катэгорыя:Ігракі ФК Волас
Катэгорыя:Ігракі ФК ПАС Яніна
Катэгорыя:Ігракі ФК Кіфісія
Кірыякас Пападопулас

**Кірыякас Пападопулас** (; нар. , , Грэцыя) — грэчаскі футбаліст, абаронца. Ігрок нацыянальнай зборнай Грэцыі.

## Кар’ера 
### «Алімпіякос» 
У ліпені 2007 года Пападопулас быў пераведзены з роднага клуба «Сваронас Катэрыніс» у «Алімпіякос». Дэбютаваў у складзе пірэйцаў 2 снежня 2007 года, выйшаўшы на замену ў пераможным матчы з «Атромітасам», стаўшы самым маладым іграком Грэчаскай Суперлігі. Таксама ён пагуляў у Лізе чэмпіёнаў супраць мадрыдскага «Рэалу» і «Лацыа» і адгуляў у некалькіх матчах Кубка Грэцыі.

### «Шальке 04» 
23 чэрвеня 2010 года Пападопулас падпісаў чатырохгадовы кантракт з нямецкім «Шальке-04».

## Міжнародная кар’ера 
4 чэрвеня 2011 года Пападопулас дэбютаваў у зборнай Грэцыі, якая перамагла зборную Мальты з лікам 3:1, а Пападопулас адзначыўся голам.

## Дасягненні 
**«Алімпіякос»**:
* Чэмпіён Грэцыі: 2008, 2009
* Уладальнік Кубка Грэцыі: 2008, 2009
* Уладальнік Суперкубка Грэцыі: 2007

**«Шальке-04»**:
* Уладальнік Кубка Германіі: 2011
* Уладальнік Суперкубка Германіі: 2011

## Крыніцы 
## Спасылкі 
* Профіль на сайце fussballdaten.de
* Профіль на сайце National Football Teams

Катэгорыя:Асобы
Катэгорыя:футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК Алімпіякос Пірэй
Катэгорыя:Ігракі ФК Шальке 04
Катэгорыя:Ігракі ФК Баер 04
Катэгорыя:Ігракі ФК РБ Лейпцыг
Катэгорыя:Ігракі ФК Гамбург
Катэгорыя:Ігракі ФК Лакаматыва Заграб
Катэгорыя:Ігракі ФК Аль-Файга Аль-Маджма
Катэгорыя:Ігракі ФК Атромітас Афіны
Катэгорыя:Ігракі ФК У Краёва 1948
Катэгорыя:Ігракі ФК Ламія
Катэгорыя:Ігракі ФК Левадыякос
Адам Матушчык

**Адам Матушчык** (, ; нар. , , Польшча) — польскі футбаліст, які выступае за нямецкі клуб «Дурэн» і нацыянальную зборную Польшчы.

## Біяграфія 
Ураджэнец Глівіцаў, у двухгадовым узросце разам з бацькамі пераехаў у Германію і паступіў у школу каманды «Мерцыг», пазней выступаў за «Дылінген». Улетку 2003 года быў прыняты ў акадэмію «Кёльну» і пачаў трэніроўкі ў складзе другой каманды для падрыхтоўкі да сезона 2008—2009 гадоў. У першай палове сезона ён правёў 11 сустрэч, 3 лютага 2009 года атрымаў права гуляць за асноўную каманду. Дэбютаваў у складзе клуба 27 лютага 2010 года ў матчы супраць клуба «Баер». Першыя галы забіў 10 красавіка 2010 года, аформіўшы дубль у гульні супраць «Гофенгайму».

## Нацыянальная зборная 
Нягледзячы на наяўнасць нямецкага пашпарта, палічыў за лепшае гуляць за зборную Польшчы. Быў выкліканы 19 снежня 2009 года для ўдзелу ў таварыскім турніры ў Тайландзе, аднак клуб забараніў яму адпраўляцца ў зборную. 4 мая 2010 года быў выкліканы для правядзення некалькіх таварыскіх сустрэч і 29 мая 2010 года дэбютаваў у матчы супраць зборнай Фінляндыі.

## Крыніцы 
## Спасылкі 
* Профіль на weltfussball.de
* Профіль на fussballdaten.de

Катэгорыя:Асобы
Катэгорыя:Нарадзіліся ў Глівіцах
Катэгорыя:футбалісты Польшчы
Катэгорыя:футбалісты Германіі
Катэгорыя:Ігракі зборнай Польшчы па футболе
Катэгорыя:Ігракі ФК Кёльн
Катэгорыя:Ігракі ФК Фартуна Дзюсельдорф
Катэгорыя:Ігракі ФК Айнтрахт Браўншвайг
Катэгорыя:Ігракі ФК Заглэмбе Любін
Катэгорыя:Ігракі ФК Юрдынген 05
Катэгорыя:Ігракі ФК Дурэн
Себасцьян Бёніш

**Себасцьян Бёніш** (, ; нар. , , Польшча) — былы польскі футбаліст. У 2010—2013 гадах выступаў за нацыянальную зборную Польшчы. Па большай частцы гуляе на левым флангу абароны.

## Біяграфія 
Прафесійны дэбют Себасцьяна адбыўся ў камандзе «Шальке-04» 11 лютага 2006 года, калі ён выйшаў на замену на 84 хвіліне ў пераможнай гульні з лікам 7:4 супраць леверкузенскага «Баера». Акрамя гэтага матча ў тым сезоне Бёніш згуляў толькі ва ў пераможным матчы з лікам 2:1 Кубка УЕФА супраць «Эспаньёлу».

У 2007 годзе Бёніш перайшоў у склад брэменскага «Вердэра».

## Нацыянальная зборная 
Гуляў за моладзевую зборную Германіі. У жніўні 2010 года прыняў рашэнне выступаць за зборную Польшчы і трапіў у заяўку на матч супраць зборнай Украіны.

## Дасягненні 
**«Вердэр»**:
* Уладальнік Кубка Германіі: 2009

## Крыніцы 
## Спасылкі 
* Профіль на афіцыйным сайце «Вердэра»
* Профіль на fussballdaten.de

Катэгорыя:Асобы
Катэгорыя:Нарадзіліся ў Глівіцах
Катэгорыя:Футбалісты Польшчы
Катэгорыя:Ігракі зборнай Польшчы па футболе
Катэгорыя:Ігракі ФК Шальке 04
Катэгорыя:Ігракі ФК Вердэр
Катэгорыя:Ігракі ФК Баер 04
Катэгорыя:Ігракі ФК Мюнхен 1860
Катэгорыя:Ігракі ФК Фларыдсдорфер
Катэгорыя:Ігракі ФК Вінер-Нойштат
Ойген Палянскі

**О́йген Паля́нскі** (), народжаны **Багуслаў Эўгеніюш Палянскі** (; ) — былы польскі футбаліст, паўабаронца. У 2011—2014 гадах выступаў за нацыянальную зборную Польшчы. Акрамя польскага мае і нямецкае грамадзянства.

## Біяграфія 
Нарадзіўся 17 сакавіка 1986 года ў Сасноўцы (Польшча).

У трохгадовым узросце з бацькамі пераехаў у нямецкі горад Фірзен непадалёк ад мяжы з Нідэрландамі, дзе пачаў займацца футболам. Выступаў за аматарскі клуб «Канкордыя» з Фірзена, а ў 1994 годзе быў прыняты ў акадэмію мёнхенгладбахскай «Барусіі». Пасля 10 гадоў навучання дэбютаваў у асноўным складзе пад кіраўніцтвам Дзіка Адвакаата: 12 лютага 2005 года ў матчы Бундэслігі супраць «Вердэра» ён выйшаў на замену на 81-й хвіліне замест Пера Клюге. Гэта быў, дарэчы, яго адзіны матч у сезоне 2004—2005 гадоў, а ў сезоне 2005—2006 гадоў Ойген згуляў ужо 21 гульню. 19 лістапада 2005 года ён забіў першы гол у Бундэслізе ў браму леверкузенскага «Баера», што прынесла камандзе нічыю 1:1. У 2006 годзе клуб заняў 10-е месца, а праз год і зусім прымудрыўся вылецець у Другую Бундэслігу. У сезоне 2007—2008 гадоў Палянскі згуляў 9 матчаў, а затым пакінуў клуб.

Новай камандай у яго кар’еры стаў іспанскі «Хетафэ», у які яго запрасіў Віктар Муньяс. Палянскі перайшоў у іспанскую каманду і дэбютаваў у Ла Лізе 28 сакавіка 2008 года ў матчы супраць «Атлетык Більбаа», які «Хетафэ» перамог з лікам 1:0. Улетку на правах арэнды Ойген адправіўся ў «Майнц 05», а пасля сезона 2009—2010 гадоў і зусім падпісаў афіцыйны кантракт з клубам на 4 гады.

## Нацыянальная зборная 
У 2001—2005 гадах Палянскі выступаў за розныя зборныя Германіі, а ў 2005—2008 гадах ён выступаў за зборную да 21 года і быў ейным капітанам. Аднак з 2011 года дэбютаваў за нацыянальную зборную Польшчы.

## Асабістае жыццё 
Багуслаў Яўген Палянскі вымушаны быў змяніць сваё імя пры атрыманні нямецкага пашпарта, паколькі таго патрабавала нямецкае заканадаўства, гэта значыць нямецкага аналага славянскаму імя Багуслаў не існуе, таму цяпер яго імя — Ойген Палянскі. У ліпені 2011 года ён атрымаў польскі пашпарт, які дазволіў яму гуляць за зборную Польшчы, але не памяняў імя і нават захаваў нямецкае грамадзянства.

Асабіста сябе лічыць больш па менталітэце немцам, чым палякам. Сям’я: жонка Караліна, дзеці Тыма (2003) і Лука (4 лістапада 2008). З 2009 года жыве ў Бінгене-на-Райне. Валодае нямецкай, польскай і іспанскай мовамі.

## Крыніцы 
## Спасылкі 
* Профіль на fussballdaten.de
* Профіль на transfermarkt.de

Катэгорыя:Асобы
Катэгорыя:футбалісты Германіі
Катэгорыя:футбалісты Польшчы
Катэгорыя:Ігракі зборнай Польшчы па футболе
Катэгорыя:Ігракі ФК Барусія Мёнхенгладбах
Катэгорыя:Ігракі ФК Хетафэ
Катэгорыя:Ігракі ФК Майнц 05
Катэгорыя:Ігракі ФК Гофенгайм
Адрыян Межаеўскі

**Адрыя́н Межае́ўскі** (; нар. , , Польшча) — колішні польскі футбаліст, паўабаронца. Мае на сваім рахунку матчы ў складзе нацыянальнай зборнай Польшчы.

## Кар’ера 
### Клубная 
Адрыян з'яўляецца выхаванцам футбольнай школы клуба «Накі» з Ольштына. Увесну 2003 года прабіўся ў асноўны склад клуба, з якім выступаў да канца сезона. Узімку 2004 года перайшоў у плоцкую «Віслу», з якой у сезоне 2005—2006 гадоў атрымаў перамогу ў Кубку Польшчы. Узімку 2007 года перайшоў у сасноўскае «Заглэмбе», аднак па заканчэнні сезона вярнуўся назад у Плоцк. 22 снежня 2008 года заключыў трохгадовы кантракт са сталічнай «Палоніяй», 5 снежня 2010 года як ігрок варшаўскага клуба стаў уладальнікам прыза «Найлепшы ігрок лігі 2010 года» паводле версіі выдання «Piłka Nożna».

З чэрвеня 2011 года выступаў за турэцкі клуб «Трабзанспор», куды перайшоў за 5,25 млн еўра. Гэты трансфер стаў самым дарагім у гісторыі Польскай экстракласы, да гэтага моманту самым дарагім іграком, быў Роберт Левандоўскі, які каштаваў да сыходу 4,5 млн еўра.

20 чэрвеня 2014 года Межаеўскі падпісаў кантракт з клубам «Аль-Наср» з Саудаўскай Аравіі тэрмінам на 3 гады.

### Міжнародная 
Першы матч за зборную Польшчы правёў 1 сакавіка 2010 года ў гульні супраць зборнай Балгарыі, Адрыян замяніў Лукаша Пішчака. Першы гол забіў 5 чэрвеня 2011 года ў браму зборнай Аргенціны і прынёс польскай камандзе перамогу з лікам 2:1.

## Дасягненні 
**«Аль-Наср»**:
* Чэмпіён Саудаўскай Аравіі: 2015

**«Сідней»**:
* Уладальнік Кубка Аўстраліі: 2017

## Крыніцы 
## Спасылкі 
* Профіль на сайце 90minut.pl
* Профіль на сайце transfermarkt.co.uk

Катэгорыя:Асобы
Катэгорыя:Футбалісты Польшчы
Катэгорыя:Ігракі зборнай Польшчы па футболе
Катэгорыя:Ігракі ФК Вісла Плоцк
Катэгорыя:Ігракі ФК Заглэмбе Сасновец
Катэгорыя:Ігракі ФК Палонія Варшава
Катэгорыя:Ігракі ФК Трабзанспор
Катэгорыя:Ігракі ФК Аль-Наср Эр-Рыяд
Катэгорыя:Ігракі ФК Шарджа
Катэгорыя:Ігракі ФК Сідней
Катэгорыя:Ігракі ФК Чанчунь Ятай
Катэгорыя:Ігракі ФК Чунцын Ліфань
Катэгорыя:Ігракі ФК Гуанчжоу Фулі
Катэгорыя:Ігракі ФК Шанхай Шэньхуа
Катэгорыя:Ігракі ФК Хэнань
Аўраам Пападопулас

**Аўраа́м Пападо́пулас** (; нар. , , Аўстралія) — былы грэчаскі футбаліст, абаронца. Ігрок нацыянальнай зборнай Грэцыі.

## Кар’ера 
### «Арыс» 
У 2002 годзе ва ўзросце 18 гадоў патрапіў у грэчаскі «Арыс», які базуецца ў горадзе Фесалонікі. Разам з камандай двойчы гуляў у фінале Кубка Грэцыі ў 2005 годзе «Арыс» атрымаў паражэнне ад «Алімпіякоса» з лікам 3:0, і ў 2008 годзе таксама «Арыс» быў слабейшы за «Алімпіякос» з лікам 2:0. У 2008 годзе быў намінаваны на званне найлепшага іграка Грэцыі, але перамогу ў намінацыі атрымаў Дымітрыс Салпінгідыс. У 2008 годзе Аўраамам цікавіліся кіеўскае «Дынама», данецкі «Шахцёр» і піцерскі «Зеніт». Пасля заканчэння сезона 2007—2008 гадоў Аўраам не стаў працягваць кантракт з «Арысам».

### «Алімпіякос» 
У ліпені 2008 года перайшоў у склад «Алімпіякоса» з горада Пірэй, сума трансферу склалал 2,5 млн еўра.

## Міжнародная кар’ера 
Упершыню ў нацыянальную зборную Грэцыі быў выкліканы трэнерам Ота Рэгагелем 1 лютага 2008 года. У зборнай дэбютаваў 5 лютага 2008 года ў матчы супраць зборнай Чэхіі.

## Дасягненні 
**«Алімпіякос»**:
* Чэмпіён Грэцыі: 2009, 2011, 2012, 2013, 2014, 2020, 2021, 2022
* Уладальнік Кубка Грэцыі: 2009, 2012, 2013, 2020

## Крыніцы 
## Спасылкі 
* Статыстыка на сайце National Football Teams
* Профіль на сайце transfermarkt.de
* Профіль на сайце sports.ru

Катэгорыя:Асобы
Катэгорыя:Нарадзіліся ў Мельбурне
Катэгорыя:футбалісты Грэцыі
Катэгорыя:Ігракі зборнай Грэцыі па футболе
Катэгорыя:Ігракі ФК Арыс Салонікі
Катэгорыя:Ігракі ФК Алімпіякос Пірэй
Катэгорыя:Ігракі ФК Трабзанспор Трабзон
Катэгорыя:Ігракі ФК Шанхай Шэньхуа
Катэгорыя:Ігракі ФК Джубіла Івата
Катэгорыя:Ігракі ФК Брысбен Роар
Міхал Скурась

**Мі́хал Ску́рась** (; нар. ) — польскі футбаліст, паўабаронца бельгійскага клуба «Бругэ» і нацыянальнай зборнай Польшчы.

## Кар’ера 
Выхаванец познанскага «Леха». У 2018 годзе дзеля здабыцця гульнявой практыкі быў аддадзены ў арэнду ў клуб другога дывізіёна «Брук-Бэт Тэрмаліка», адгуляўшы за каманду 27 матчаў у сезоне 2018—2019 гадоў. Палову сезона 2019—2020 гадоў, таксама на правах арэнды, правёў у клубе Экстракласы «Ракаў». Пасля вярнуўся ў «Лех», дзе пачаў падцягвацца да матчаў асноўнай каманды. 20 сакавіка 2021 года забіў свой першы гол у прафесійнай кар’еры ў матчы супраць беластоцкай «Ягелоніі». У 2023 годзе спрычыніўся да таго, што польскі клуб дасягнуў чвэрцьфіналу Лігі канферэнцый 2022—2023 гадоў. У тым жа годзе, а менавіта 26 красавіка, склаў чатырохгадовы кантракт з бельгійскім «Бругэ».

## Дасягненні 
**«Лех»**:
* Чэмпіён Польшчы: 2022

**«Бругэ»**:
* Чэмпіён Бельгіі: 2024

## Крыніцы 
## Спасылкі 
* 
* 
* 

Катэгорыя:Асобы
Катэгорыя:футбалісты Польшчы
Катэгорыя:Ігракі зборнай Польшчы па футболе
Катэгорыя:Ігракі ФК Лех Познань
Катэгорыя:Ігракі ФК Брук-Бет Тэрмаліка Няцеча
Катэгорыя:Ігракі ФК Ракаў Чэнстахова
Катэгорыя:Ігракі ФК Бругэ
Павел Давідовіч

**Павел Давідовіч** (; нар. ) — польскі футбаліст, цэнтральны і правы абаронца італьянскага клуба «Верона» і нацыянальнай зборнай Польшчы.

## Кар’ера 
Пачаў кар’еру ў гданьскай «Лехіі», у складзе якой дэбютаваў 30 мая 2013 года ў матчы супраць любінскага «Заглэмбе». У наступным сезоне Экстракласы быў ужо асноўным іграком каманды, згуляўшы 32 матчы чэмпіянату. 20 мая 2014 года падпісаў пяцігадовы кантракт з чэмпіёнам Партугаліі клубам «Бенфіка», але быў пераведзены ў рэзервовую каманду. Да першай каманды гэтак не атрымаў выкліку, але некалькі сезонаў правёў у арэндах у клубах «Бохум», «Палерма» і «Верона». Апошні з іх увесну 2019 года выкупіў кантракт іграка. У італьянскім клубе стаў адным з асноўных цэнтральных абаронцаў каманды.

## Крыніцы 
## Спасылкі 
* 
* 
* 

Катэгорыя:Асобы
Катэгорыя:футбалісты Польшчы
Катэгорыя:Ігракі зборнай Польшчы па футболе
Катэгорыя:Ігракі ФК Лехія Гданьск
Катэгорыя:Ігракі ФК Бохум
Катэгорыя:Ігракі ФК Палерма
Катэгорыя:Ігракі ФК Элас Верона
Пшамыслаў Франкоўскі

**Пшамыслаў Франкоўскі** (; нар. ) — польскі футбаліст, паўабаронца і вінгер турэцкага клуба «Галатасарай» (у арэндзе з «Ланса») і нацыянальнай зборнай Польшчы.

## Кар’ера 
Пачаў кар’еру ў родным Гданьску, дзе абараняў колеры мясцовай «Лехіі». 1 жніўня 2014 года далучыўся да «Ягелоніі», у складзе якой правёў шмат гадоў. 22 студзеня 2019 года склаў працоўны дагавор з клубам МЛС «Чыкага Файр». Дэбютаваў 3 сакавіка ў матчы супраць «Лос-Анджэлес Гэлаксі». 5 жніўня 2021 года далучыўся да французскага «Ланса», што каштавала еўрапейскага клуба 2,3 мільёнаў еўра.

10 лютага 2025 года турэцкі клуб «Галатасарай» пачаў перамовы аб складанні кантракту з Франкоўскім на правах арэнды да канца сезону 2024—2025 гадоў. Перамовы скончыліся паспяхова, а ўгода таксама ўключала апцыён на выкуп правоў на іграка за 7 мільёнаў еўра.

## Крыніцы 
## Спасылкі 
* 
* 
* 

Катэгорыя:Асобы
Катэгорыя:футбалісты Польшчы
Катэгорыя:Ігракі зборнай Польшчы па футболе
Катэгорыя:Ігракі ФК Лехія Гданьск
Катэгорыя:Ігракі ФК Ягелонія Беласток
Катэгорыя:Ігракі ФК Чыкага Файр
Катэгорыя:Ігракі ФК Ланс
Катэгорыя:Ігракі ФК Галатасарай
Дам’ен Перкі

**Дам’е́н Перкі́** (; нар. , Труа, Францыя) — колішні польскі футбаліст французскага паходжання, абаронца. Гуляў у складзе нацыянальнай зборнай Польшчы.

## Кар’ера 
### Клубная 
Перкі з'яўляецца выхаванцам клуба «Труа». Ён гуляў у Лізе 2 за «Труа» на працягу 2 гадоў, дзе быў адным з найлепшых абаронцаў лігі. У 2005 годзе Дам’ен падпісаў кантракт з клубам Лігі 1 «Сент-Эт’енам» як вольны агент. Праз два гады, не замацаваўшыся ў складзе Перкі быў аддадзены ў арэнду «Сашо». Пасля некаторых непрыемнасцей ён знайшоў сваю форму і пачаў рэгулярна гуляць у асноўным складзе. У 2008 годзе «Сашо» выкупіў яго кантракт.

### Міжнародная 
Гуляў за моладзевую зборную Францыі, аднак у снежні 2008 года Перкі заявіў, што да яго праяўляе цікавасць зборная Польшчы. У студзені 2011 года паведамлялася, што Дам’ен падаў паперы на атрыманне грамадзянства. Аднак яго сям’я страціла некаторыя неабходныя дакументы, і таму галоўны трэнер польскай зборнай Францішак Смуда папрасіў прэзідэнта Польшчы Браніслава Камароўскага пасадзейнічаць у атрыманні польскага пашпарта. У верасні 2011 года Перкі атрымаў польскае грамадзянства.

Дам’ен дэбютаваў у складзе нацыянальнай зборнай Польшчы супраць зборнай Германіі 6 верасня 2011 года. Гульня скончылася ў нічыю 2:2.

## Асабістае жыццё 
Дам’ен мае польскае паходжанне праз сваю бабулю, якая з’ехала ў Францыю з цэнтральнай Польшчы.

## Сям’я 
Жанаты і мае двух дзяцей.

## Крыніцы 
## Спасылкі 
* Профіль на сайце transfermarkt.co.uk
* Профіль на сайце lequipe.fr

Катэгорыя:Асобы
Катэгорыя:Нарадзіліся ў Труа
Катэгорыя:Футбалісты Францыі
Катэгорыя:футбалісты Польшчы
Катэгорыя:Ігракі зборнай Польшчы па футболе
Катэгорыя:Ігракі ФК Труа
Катэгорыя:Ігракі ФК Сент-Эцьен
Катэгорыя:Ігракі ФК Сашо
Катэгорыя:Ігракі ФК Рэал Бетыс
Катэгорыя:Ігракі ФК Таронта
Катэгорыя:Ігракі ФК Нотынгем Форэст
Катэгорыя:Ігракі ФК Газэлек Аяча
Гета ў Бягомлі

**Гета ў Бягомлі** (лета 1941 — 2 кастрычніка 1941 года) — яўрэйскае гета, месца прымусовага перасялення яўрэяў пасёлка Бягомль Докшыцкага раёна і бліжэйшых населеных пунктаў падчас Халакосту.

## Гісторыя 
У 1939 годзе ў Бягомлі пражывала 206 яўрэяў (10,1% насельніцтва). Бягомль быў захоплены нямецкімі войскамі 2 ліпеня 1941 года. Акупацыя доўжылася 3 гады — да 1 ліпеня 1944 года.

Пасля акупацыі немцы, рэалізуючы гітлераўскую праграму знішчэння яўрэяў, арганізавалі ў мястэчку гета, куды таксама сагналі і яўрэяў з бліжэйшых вёсак.

2 кастрычніка 1941 года гета ў Бягомлі было знішчана, амаль усе пакінутыя яшчэ ў жывых яўрэі (270 чалавек) былі забітыя.

Месца расстрэлу знаходзіцца адразу за перасячэннем цэнтральнай вуліцы Бягомля і шашы Мінск—Віцебск.

У гета Бягомля разам з усімі была забітая і бабуля (па бацьку) будучага галоўнага рабіна Расіі Адольфа Шаевіча, бацька якога нарадзіўся ў Бягомлі. Яе з трыма дочкамі і чатырма ўнучкамі (самай малодшай было два гады) немцы закапалі жывымі.

## Памяць 
Пасля вайны ахвяр генацыду яўрэяў з ушанаваннямі перапахавалі на хрысціянскіх пасялковых могілках і на месцы перапахавання ўсталявалі помнік «*жыхарам Бягомля, якія загінулі ў гады вайны*», на якім да 1997 года не было згадкі пра габрэяў.

## Крыніцы 
## Літаратура 
* 
* 
* 

Бягомль
Катэгорыя:Гісторыя Докшыцкага раёна
Катэгорыя:Бягомль
Лідзія Маркаўна Малініна

**Лідзія Маркаўна Малініна ** (у дзявоцтве **Трохан**, ,  — , Мінск) — беларуская мемуарыстка, архівістка, музейная работніца, рэдактарка. Пляменніца беларускага паэта Алеся Дудара, захавальніца ягонага архіва.
## Сям’я 
Нарадзілася ў сям’і агранома Яўгеніі Аляксандраўны Дайлідовіч, роднай сястры паэта Алеся Дайлідовіча (Алеся Дудара), і біёлага Марка Афанасьевіча Трохана. У дзяцінстве Ліду выхоўвалі маці і бабуля Вольга Іванаўна Дайлідовіч. Замужам за беларускім філолагам Аляксандрам Малініным.

## Біяграфія 
Скончыла філалагічны факультэт БДУ, аспірантуру па кафедры рускай літаратуры педагагічнага інстытута імя М. Горкага.
* 1961—1965 — малодшы навуковы супрацоўнік музея Янкі Купалы
* 1969—1971 — старшы навуковы супрацоўнік НДІ педагогікі
* 1971—1994 — рэдактар Беларускай савецкай энцыклапедыі
* 1994—2014 — супрацоўнік рэдакцыйна-выдавецкага аддзела МДЛУ

## Унёсак у гісторыю беларускай літаратуры 
* З’яўляецца аўтаркай шэрагу артыкулаў у энцыклапедычных выданнях БСЭ («Дзяржаўная прэмія БССР імя Янкі Купалы», «Алесь Дудар», «Ежы Жулаўскі», «Купаліяна», «Марыя Хайноўская» і шэрагу іншых для Энцыклапедычнага даведніка «Янка Купала» (Мн., БСЭ, 1986), «Купалаўскі мемарыыяльны запаведнік», «Альберт Паўловіч», «Янка Сіпакоў» і шэрагу іншых для энцыклапедыі «Янка Купала» (Мн., БСЭ, 2018);
* Пасля смерці бабулі і маці захоўвала асабісты архіў расстралянага Алеся Дудара, у якім утрымліваўся першы беларускі пераклад рамана А.Пушкіна «Еўгеній Анегін»;
* Сабрала калекцыю публікацый мемуараў і успамінаў аб ім у савецкай і беларускай прэсе;
* Захавала асабістую бібліятэку Алеся Дудара, зрабіла бібліяграфічнае апісанне збора;
* Удзельнічала ў падрыхтоўцы Выбраных твораў Алеся Дудара (2017, выдавецтва Лімарыус);
* Перадавала матэрыялы з асабістага архіва для працы выстаў, прысвечаных творчасці міжваенных паэтаў: «Покліч» (1998), «Страчаныя абліччы» (2019), «Адлюстраванні» (2019);
* Пакінула ўспаміны пра сям’ю Дайлідовічаў.

## Крыніцы 
## Літаратура 
* *Севярынец Ганна.* Кнігазбор Алеся Дудара // Полымя, 2018, № 3. С.142-154.

Катэгорыя:Мемуарысты Беларусі
Катэгорыя:Музейшчыкі Беларусі
Катэгорыя:Рэдактары Беларусі
Баі за Дылінг

**Баі за Дылінг** — эпізод канфлікту паміж прыхільнікамі суданскіх генералаў Абдэля аль-Бурхана і Махамеда Дагала, звязаны з барацьбой за  ().

## Ход падзей 
21 чэрвеня 2023 года байцы НВРС-П (фракцыя Аль-Хілу) атакавалі горад з поўдня і захаду, узяўшы пад кантроль паліцэйскі ўчастак. Пазней баевікі адступілі, але пры гэтым захапілі дарогу на Кадуглі.

1 ліпеня ВПС Судана пачалі авіяўдары па пазіцыях войск аль-Хілу на захадзе горада. 15 ліпеня НВРС-П узяў пад кантроль у ваколіцах Дылінга нафтавае радовішча Каркарая. На наступны дзень прыхільнікі Дагала зладзілі засаду на вайсковы канвой на поўнач ад горада, захапіўшы адзін ваенны транспартны сродак.  

У студзені 2024 года горад перайшоў пад кантроль атрадаў аль-Хілу. Напярэдадні баевікі заключылі дамову з уладамі аб барацьбе з САП і іх саюзнікамі. 10 студзеня НВРС-П і УСС адбілі атаку часцей Дагала, знішчыўшы 5 транспартных сродкаў і захапіўшы 21. 

30 ліпеня ўрадавыя войскі атакавалі пазіцыі прыхільнікаў аль-Хілу і захапілі раёны Каркаба і Джабаль-Кун, якія знаходзяцца за 5 кіламетраў на поўдзень ад Дылінга. 

13 студзеня 2025 года УСС узялі пад кантроль Каркараю і Хаджар-эль-Джавад. 24 лютага ўрадавыя часці цалкам усталявалі кантроль над наваколлем Дылінга.

## Крыніцы 
Катэгорыя:Папярэджанні CS1: url-status
Дылінг
Оскар (кінапрэмія, 1999)

**71-я цырымонія ўручэння прэміі «Оскар»** за заслугі ў вобласці кінематографа за 1998 год адбылася 21 сакавіка 1999 года ў «» (Лос-Анджэлес).

## Лаўрэаты і намінанты 
## Крыніцы 
## Спасылкі 
* Спіс намінантаў на афіцыйным сайце
* «Оскар»-1999 на сайце IMDb

1999
Катэгорыя:Сакавік 1999 года
Катэгорыя:Падзеі 21 сакавіка
Катэгорыя:1999 год у Каліфорніі
Катэгорыя:Кінапрэміі 1999 года
Стэпавы завулак (Мінск)

**Стэпавы завулак** — завулак у Кастрычніцкім раёне Мінска, у раёне сядзібнай забудовы паміж Магілёўскай вуліцай і палатном чыгункі побач са станцыяй Інстытут Культуры. Завулак з’яўляецца пераходам Уфімскай вуліцы ў скрыжаванне з Наваўфімскай і цягнецца 100 м. Забудова завулка складаецца з трох аднапавярховых дамоў сядзібнага тыпу, пабудаваных па праектах да 1920 г. Паштовы індэкс: 220007.

## Крыніцы 
## Спасылкі 
* Стэпавы завулак на карце АТО.ВУ
* Стэпавы завулак у архітэктурнай базе Рhotobuildings
* Степной переулок на geodzen.com
* Остатки старой Могилевской улицы, остатки гигантского массива индивидуального жилья на месте теперешнего микрорайона Чкаловский // Денис Блищ. Частное мнение

Катэгорыя:Вуліцы Мінска
Катэгорыя:Кастрычніцкі раён (Мінск)
Наваўфімская вуліца (Мінск)

**Наваўфімская вуліца** — вуліца ў Кастрычніцкім раёне Мінска. Названа ў гонар горада Уфа. Пасля зносу сядзібнай забудовы ў другой палове ХХ ст пад шматпавярховыя жылыя дамы вуліца фактычна раздзялілся на 2 часткі, адна з якіх знаходзіцца ў глыбіні Чкалаўскага мікрараёна, а другая ў раёне прыватнага сектара паміж Магілёўскай вуліцай палатном чыгункі побач са станцыяй Інстытут Культуры.

## Цікавыя факты 
* У 1976-77 г. на вуліцы была пабудавана аўтабаза Мінскага абласнога савета па турызму і экскурсіям, адрасам якой быў дом 65, у 1985 г. гэты будынак знеслі.
## Крыніцы 
## Спасылкі 
* Наваўфімская вуліца на карце АТО.ВУ
* Наваўфімская вуліца ў архітэктурнай базе Рhotobuildings
* Новоуфимская улица на geodzen.com
* Остатки старой Могилевской улицы, остатки гигантского массива индивидуального жилья на месте теперешнего микрорайона Чкаловский // Денис Блищ. Частное мнение
* Улица Новоуфимская - Минск. Minsk1067 // LiveJournal

Катэгорыя:Вуліцы Мінска
Катэгорыя:Кастрычніцкі раён (Мінск)
Сяргей Валер’евіч Гарбок

**Сярге́й Вале́р’евіч Гарбо́к** (нар. , ) — беларускі і расійскі гандбаліст, трэнер і нацыянальнай зборнай Беларусі і нацыянальнай зборнай Расіі.

## Заўвагі 
## Спасылкі 
Катэгорыя:Гандбалісты Беларусі
Катэгорыя:Ігракі зборнай Беларусі па гандболе
Катэгорыя:Ігракі зборнай Расіі па гандболе
Катэгорыя:Ігракі ГК Аркатрон Мінск
Катэгорыя:Ігракі ГК ЗТР Запарожжа
Катэгорыя:Ігракі ГК Цэле
Катэгорыя:Ігракі ГК Райн-Некар Лёвен
Катэгорыя:Ігракі ГК Чэхаўскія Мядзведзі
Катэгорыя:Ігракі ГК Вардар Скоп’е
Катэгорыя:Ігракі ГК Пік Сегед
Катэгорыя:Гандбольныя трэнеры Расіі
Катэгорыя:Трэнеры ГК Віктар
Belaroots

**Belaroots** — беларускі рэп-гурт. Створаны беларускімі хіп-хоп творцамі Zeman, Angst і Kontra ў 2016 годзе.

## Пачатковы канцэпт 
BELAROOTS — спалучэнне трох творчых асоб, аб’яднаных каранямі Радзімы, Мовы і Хіп-Хоп культуры.

Кожны з удзельнікаў гурта рэпрэзентуе пэўную, родную для сябе, частку Беларусі і прыродны элемент, што адлюстравана і ў лагатыпе — чырвоным дрэве з блакітнай рысай і назвай праекту, напісанай белымі літарамі пад ім. Уся кампазіцыя змяшчаецца на чорным тле, кантрастам падкрэсліваючы непадобнасць кожнай з частак BELAROOTS адна да адной.

«Альбом „Аднакарэнныя“ — гэта не толькі спроба злучыць розныя напрамкі рэпу, адрозныя тэмпераменты, падыходы да творчасці і погляды на жыццё, але і асэнсаванне беларускай традыцыі, мінулага краіны, яе сучаснасці ды ўласнага месца ў ёй і часе»

## Склад гурта 
Станам на май 2025 года, у склад гурта ўваходзяць Zeman і Angst

## Выступы 
Першы выступ гурта на сцэне адбыўся 12 лістапада 2016 года на фэсце Viasna1991.

Прэзентацыя альбома «Аднакарэнныя» адбылася 10 красавіка 2017 года ў Мінску.

Таксама гурт прымаў удзел у шэрагу беларускіх фестываляў, сярод якіх: Рэп-Каляды, ART MIENSK PARTY, Уключай біт, InspireFest, DranikFest, Вялікі гарадскі пікнік (Магілёў), а таксама на мастацкім фестывалі  (Цярнопаль)

## Дыскаграфія 
; Альбомы
* «Аднакарэнныя» (2017)

; Сінглы
* «Тры келіхі» (2016)
* «Гравітацыя» (2019)
* «1984» feat. Imperator (2021)
* «Ключы» feat. Henia (2024)

; Кліпы
* «Гравітацыя» (2020)

## Крыніцы 
Катэгорыя:Хіп-хоп-гурты Беларусі
Катэгорыя:Музычныя калектывы, якія з’явіліся ў 2016 годзе
Тарас Раманчук

**Тара́с Раманчу́к** (; нар. ) — польскі футбаліст украінскага паходжання, паўабаронца клуба «Ягелонія» і нацыянальнай зборнай Польшчы. Да 12 лютага 2018 года трымаў украінскае грамадзянства.

## Кар’ера 
### Клубная 
Раманчук пачаў сваю кар’еру ў клубе «Ковель», куды ў 2008 годзе паводле просьбы тагачаснага трэнера Рамана Лыса быў залічаны ў першую каманду. У той час ён сумяшчаў футбол з працай і вучобай — за гэты час двойчы ездзіў у ЗША па студэнцкім абмене, які быў у Ковелі на святкаванні дня горада. За польскі клуб ігрок дэбютаваў 13 красавіка 2013 года ў матчы чэмпіянату супраць «Завішы», калі на 46-й хвіліне замяніў на полі партнёра па камандзе. У першы ж сезон з украінцам у складзе каманда прабілася ў Другую лігу. Ужо ў жніўні 2013 года Раманчук адначыўся голам у браму мелецкай «Сталі» і шчасна правёў увесь сезон. «Легіяновія» скончыла розыгрыш на 4-м радку, а Раманчук прыцягнуў увагу некалькіх клубаў з Экстракласы.

21 ліпеня 2014 года прэзідэнт «Ягелоніі» Цэзарый Кулеша абвясціў, што была дасягнутая дамоўленасць аб пераходзе Раманчука ў беластоцкі клуб. Праз дзень ігрок падпісаў гадавы кантракт з клубам з правам падаўжэння яшчэ на два гады. Раманчук паклаў пачатак выступы ў найвышэйшым дывізіёне 15 жніўня 2014 года, з'явіўшыся на замену на 46-й хвіліне ў матчы супраць варшаўскай «Легіі». Свой першы гол за «Ягелонію» забіў 9 лістапада 2014 года, трапна пацэліўшы мяч у браму «Руха», аднак гэта не выратавала клуб ад паражэнні з лікам 2:5. Улетку 2016 года іграком цікавіўся турэцкі «Коньяспор», але сама «Ягелонія» не была зацікаўлена ў яго продажы. У пачатку студзеня 2017 года атрымаў званне найлепшага апорнага паўабаронцы ў Экстраклясе 2016 года.

### Міжнародная 
Ужо па атрыманні польскага грамадзянства, 16 сакавіка 2018 года Раманчук быў выкліканы да шыхтаў нацыянальнай зборнай Польшчы на таварыскія матчы супраць зборных Нігерыі і Рэспублікі Карэі. 27 сакавіка ігрок дэбютаваў у кашулі нацыянальнай зборнай, з'явіўшыся ў першай адзінаццатцы ў матчы супраць зборнай Рэспублікі Карэі. Гуляў да 61-й хвіліны, пасля чаго быў заменены Аркадыўшам Мілікам. Першым голам адзначыўся 7 чэрвеня 2024 года, уключыўшы мяч у браму зборнай Украіны.

## Дасягненні 
**«Ягелонія»**:
* Чэмпіён Польшчы: 2024
* Уладальнік Суперкубка Польшчы: 2024

## Крыніцы 
## Спасылкі 
* 
* 
* 

Катэгорыя:Асобы
Катэгорыя:футбалісты Польшчы
Катэгорыя:футбалісты Украіны
Катэгорыя:Ігракі зборнай Польшчы па футболе
Катэгорыя:Ігракі ФК Легіяновія Легіянова
Катэгорыя:Ігракі ФК Ягелонія Беласток